《别陈我峰之荆南分署》
明代·黄廷用

楼船晓傍银河曲，欲下荆门雨涨时。天上紫云连郢树，春馀芳草间江蓠。

西通巫峡饶王赋，南入潇湘重客思。自昔才人多水部，衡阳归雁可无诗。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。